laion/Wikipedia-Exotic huggingface dataset:
হাতানিয়া দোয়ানিয়া সেতু

হাতানিয়া দোয়ানিয়া সেতু বা নামখানা সেতু ভারতের পশ্চিমবঙ্গ রাজ্যে হাতানিয়া দোয়ানিয়া নদীর ওপর অবস্থিত একটি সেতু। এর মাধ্যমে নামখানা ও নারায়াণপুর-এর মধ্যে যোগাযোগ রক্ষিত হচ্ছে। সেতুটি সব রকম যানবাহনের ক্ষেত্রেই টোল মুক্ত সেতু হিসেবে ব্যবহৃত হয়। এর মোট দৈর্ঘ্য ৩৪০ মিটার। সংযোগ সেতুর ৯৬০ মিটার দীর্ঘ। সংযোগ সেতু সহ সেতুটি ১৩০০ মিটার বা ১.৩ কিলোমিটার দীর্ঘ। সম্পূর্ণ সেতুটি ৩.৫ কিলোমিটার দীর্ঘ। এটি পশ্চিমবঙ্গের দ্বিতীয় দীর্ঘতম ঝুলন্ত (কেবল-স্টেইড) সেতু এবং ভারতের দীর্ঘতম ঝুলন্ত সেতুগুলির মধ্যে একটি। সেতুটি নির্মাণ করতে মোট ২২৬ কোটি টাকা খরচ ধরা হয়েছে। ৭ মার্চ ২০১৯ খ্রিষ্টাব্দে সেতুটির উদ্বোধন করা হয়।"এসপি সিংলা কনস্ট্রাকশন"-এর অধীনে সরকারি উদ্যোগে এই সেতুটি নির্মিত হয়েছিল। সেতুটির নির্মাণ ২০১৪ সালের ফেব্রুয়ারি মাসে শুরু হয়। সেতুর নির্মাণ কাজ শেষ হয় ২০১৯ সালে। সেতুটি রাজ্য সরকার ও কেন্দ্র সরকারের যৌথ উদ্যোগে তৈরি হয়েছে। ২০১৯ সালের মার্চ মাসে সেতুর শুভ উদ্বোধন করেন অরূপ বিশ্বাস। নদীর ধারে সেতুর প্রধান থাম দু’টির মধ্যে নামখানার দিকের থামটিতে ঢালাইয়ের কাজ চলাকালে দুর্ঘটনা ঘটে। ক্রেনের মাধ্যমে তোলা হচ্ছিল সেন্টারিংয়ের লোহার শাটার। নিচে দাঁড়িয়ে কাজের দেখভাল করছিলেন সুশান্ত ও মহম্মদ নামে দুই শ্রমীক। আচমকা, প্রায় ৩০ ফুট উঁচু থেকে ক্রেনের তার ছিঁড়ে প্রায় দেড় টন ওজনের লোহার শাটার এসে পড়ে তাঁদের উপরে। ঘটনাস্থলেই মারা যান সুশান্ত। হাতানিয়া-দোয়ানিয়া নদীর উপরে সেতু তৈরির প্রথম আড়াই বছরের শেষ মাস ছ’য়েকের মধ্যে প্রাণ হারিয়েছিল দু’জন শ্রমীক। বার বারই অভিযোগ উঠেছিল শ্রমিকদের ন্যূনতম সুরক্ষার ব্যবস্থা নেই এখানে। ঘটনার পরে উত্তেজনা ছড়িয়ে পড়েছিল এবং স্থানীয় মানুষজন ক্ষোভ উগরে দেন নির্মাণ সংস্থার উপরে। তাঁদের দাবি ছিল "সেতুর নিচের দেওয়ালে ফাটল ধরেছে। প্রায় আধ কিলোমিটার এলাকা জুড়ে কাজ চলছে, তার মধ্যে দিয়ে ঝুঁকি নিয়ে হাঁটাচলা করতে হচ্ছে।" "High Level Major Bridge on river Hatania-Doania West Bengal"। spsingla.com। সংগ্রহের তারিখ ২৫ ডিসেম্বর ২০১৮।  "খুলে গেল নামখানা সেতু, এবার বকখালি যাতায়াত আরও সহজ"। bengali.news18.com। ৭ মার্চ ২০১৯। সংগ্রহের তারিখ ১২ মার্চ ২০১৯।  "ঘাড়ে পড়ল দেড় টনের লোহার শাটার, থেঁতলে মৃত শ্রমিক"। www.anandabazar.com। ৯ আগস্ট ২০১৮। সংগ্রহের তারিখ ২৫ ডিসেম্বর ২০১৮।
ইংমার বারিমানের চলচ্চিত্র ও নাটক

এখানে ইংমার বারিমানের চলচ্চিত্র ও নাটকের তালিকা করা হয়েছে। রেডিও বা মঞ্চের জন্য বারিমান যে নাটকগুলো পরিচালনা করেছিলেন সেগুলোর তালিকা। Fårö Documentary (১৯৬৯) (Fårö dokument) Fårö Documentary ১৯৭৯ (১৯৭৯) (Fårö-dokument ১৯৭৯) Fanny and Alexander Documentary (১৯৮৫) (Dokument Fanny och Alexander) ইন্টারনেট মুভি ডেটাবেজে Ingmar Bergman (ইংরেজি)
সিসি স্পেসেক

ম্যারি এলিজাবেথ "সিসি" স্পেসেক (ইংরেজি: Mary Elizabeth "Sissy" Spacek; উচ্চারণ:/ˈspeɪsɛk/; জন্ম: ২৫ ডিসেম্বর ১৯৪৯) হলেন একজন মার্কিন অভিনেত্রী ও গায়িকা। কর্মজীবনে তিনি একটি একাডেমি পুরস্কার, তিনটি গোল্ডেন গ্লোব পুরস্কার, দুটি ক্রিটিকস চয়েস চলচ্চিত্র পুরস্কার, একটি স্ক্রিন অ্যাক্টরস গিল্ড পুরস্কারসহ একাধিক পুরস্কার অর্জন করেন এবং চারটি বাফটা পুরস্কার, তিনটি প্রাইমটাইম এমি পুরস্কার ও একটি গ্র্যামি পুরস্কারের মনোনয়ন লাভ করেন। স্পেসেক ব্রায়ান ডা পালমার ক্যারি (১৯৭৬) ছবিতে ক্যারি হোয়াইট চরিত্রে অভিনয় করে সুখ্যাতি অর্জন করেন এবং এই কাজের জন্য শ্রেষ্ঠ অভিনেত্রী বিভাগে তার প্রথম একাডেমি পুরস্কারের মনোনয়ন লাভ করেন। ওয়েলকাম টু এল.এ. (১৯৭৬) ও রবার্ট আল্টম্যানের থ্রি উইমেন (১৯৭৭)-এর মত সমাদৃত চলচ্চিত্রে অভিনয়ের পর তিনি কোল মাইনার্স ডটার (১৯৮০) চলচ্চিত্রে লরেটা লিন চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। তার অন্যান্য অস্কারের মনোনয়ন আসে মিসিং (১৯৮২), দ্য রিভার (১৯৮৪), ক্রাইমস অব দ্য হার্ট (১৯৮৬) ও ইন দ্য বেডরুম (২০০১) ছবিতে অভিনয়ের জন্য। তার অভিনীত অন্যান্য উল্লেখযোগ্য চলচ্চিত্রসমূহ হল র‍্যাজেডি ম্যান (১৯৮১), জেএফকে (১৯৯১), অ্যাফ্লিকশন (১৯৯৭), দ্য স্ট্রেইট স্টোরি (১৯৯৯), টাক এভারলাস্টিং (২০০২), নাইন লাইভস (২০০৫), দ্য হেল্প (২০১১), এবং দ্য ওল্ড ম্যান অ্যান্ড দ্য গান (২০১৮)। স্পেসেক টেলিভিশনে দ্য গুড ওল্ড বয়েজ (১৯৯৫), লাস্ট কল (২০০২) ও বিগ লাভ (২০১১)-এ অভিনয় করে তিনটি প্রাইমটাইম এমি পুরস্কারের মনোনয়ন লাভ করেন। এছাড়া তিনি নেটফ্লিক্সের থ্রিলার ধারাবাহিক ব্লাডলাইন (২০১৫-২০১৭)-এ স্যালি রেবার্ন চরিত্রে অভিনয় করেন। ২০১৮ সাল থেকে তাকে হুলুর মনস্তাত্ত্বিক ভীতিপ্রদ ওয়েব ধারবাহিক ক্যাসল রক-এ রুথ ডিভার চরিত্রে শ্রেষ্ঠাংশে অভিনয় করতে দেখা যাচ্ছে। "Sissy Spacek"। ভ্যারাইটি। সংগ্রহের তারিখ ২৫ ডিসেম্বর ২০১৮।  প্রুডম, লরা (১৪ সেপ্টেম্বর ২০১৬)। "'Bloodline' Ending After Season 3 on Netflix"। ভ্যারাইটি। সংগ্রহের তারিখ ২৫ ডিসেম্বর ২০১৮।  উইকিমিডিয়া কমন্সে সিসি স্পেসেক সংক্রান্ত মিডিয়া রয়েছে। ইন্টারনেট মুভি ডেটাবেজে সিসি স্পেসেক  (ইংরেজি)
গ্নুনেট

গ্নুনেট (ইংরেজি: GNUnet) বিকেন্দ্রিক, পিয়ার-টু-পিয়ার নেটওয়ার্কিঙের জন্যে সফটওয়্যার ফ্রেমওয়ার্ক এবং প্রাতিষ্ঠানিক গ্নু প্যাকেজ। এ ফ্রেমওয়ার্ক লিংক এনক্রিপশন, পিয়ার ডিস্কভারি, রিসোর্স লোকেশন, অনেকগুলো ট্রান্সপোর্টের মাধ্যমে যোগাযোগ (যেমন টিসিপি, ইউডিপি, এইচটিটিপি, এইচটিটিপিএস) এবং রাউটিং, মাল্টিকাস্ট ও নেটওয়ার্ক সাইজ এস্টিমেশনের জন্যে অন্যান্য প্রাথমিক পিয়ার-টু-পিয়ার অ্যালগরিদম ধারণ করে। গ্নুনেটের প্রাথমিক নেটওয়ার্ক টপোলজি হলো মেশ নেটওয়ার্ক। গ্নুনেটে ডিস্ট্রিবিউটেড হ্যাশ টেবল (ডিএইচটি) অন্তর্ভুক্ত রয়েছে যেটি ক্যাডেমলিয়ার একটি এলোমেলো সংস্করণ। গ্নুনেট ফ্রেন্ড-টু-ফ্রেন্ড টপোলজি অপশনও প্রদান করে শুধুমাত্র ব্যবহারকারী বিশ্বস্ত বন্ধুদের মধ্যে সংযোগ সীমাবদ্ধ করে দিতে। ব্যবহারকারীর বন্ধুগণের বন্ধু পরোক্ষভাবে ব্যবহারকারীদের কম্পিউটারের সাথে ফাইল আদান-প্রদান করতে পারে, কখনও এর আইপি ঠিকানা সরাসরি ব্যবহার না করেই। "গ্নুনেট ডাউনলোড ওয়েবসাইট"। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।  গ্নুনেট সোর্স কোড "gnunet.org সাইট ওভারভিউ"। অ্যালেক্সা ইন্টারনেট। ৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।  দাপ্তরিক ওয়েবসাইট
জেমা ব্যান্ডেড এক

জেমা ব্যান্ডেড এক বা ব্যান্ডেড এক (বৈজ্ঞানিক নাম: Halpe zema (Hewitson)) ‘হেসপেরায়িডি’ (Hespaeriidae) বা স্কিপারস (Skippers) গোত্র ও 'হেসপেরায়িনি'(Hesperiinae) উপ-গোত্রের অন্তর্ভুক্ত ছোট আকৃতির প্রজাপতি। জেমা ব্যান্ডেড এক এর প্রসারিত অবস্থায় ডানার আকার ৩২-৩৫ মিলিমিটার দৈর্ঘ্যের হয়। ভারতে প্রাপ্ত জেমা ব্যান্ডেড এক এর উপপ্রজাতি হল- Halpe zema zema Hewitson, 1877 – Sikkim Zema Banded Ace ভারতে দার্জিলিং, সিকিম থেকে অরুণাচল প্রদেশ ও উত্তর পূর্ব ভারত এবং মায়ানমার এর বিভিন্ন অঞ্চলে এদের দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল : ডানার উপরিতল কালচে ও লালচে (rufous) বাদামি বর্নের। সামনের ডানায় ৬ টি বিভিন্ন আকৃতির ছোট ও সাদা অর্ধ-স্বচ্ছ ডিসকাল ছোপ এবং সেল-এর বহিঃপ্রান্তে একটি ছোট সাদা ছোপ বর্তমান। পিছনের ডানার নিম্নতলের ডিসকাল বন্ধনীটি সচ্ছতার কারণে উপরিতলে অস্পষ্টভাবে দৃশ্যমান। ডানার নিম্নতল : ডানার নিম্নতলের রঙ কমলা-হলুদ ও বাদামীতে মেশানো। সামনের ডানায় শীর্ষভাগে (apex) একসারি সাদা সাব-মার্জিনাল ছোপ চোখে পরে। সামনের ডানার উপরিতলের ডিসকাল ছোপগুলি ও সেল-এর অন্তর্গত ছোপটি সচ্ছতার কারণে নিম্নতলে অস্পষ্টভাবে দৃশ্যমান। পিছনের ডানায় শীর্ষভাগ (apex) থেকে ১ নং শিরা পর্যন্ত উল্লম্বভাবে বিস্তৃত একটি সুস্পষ্ট ও চওড়া সাদা বা ফ্যাকাশে হলুদ ডিসকাল বন্ধনী বর্তমান। উক্ত বন্ধনীটির ভিতরের কিনারা নিয়মিতভাবে বক্র ও ঢেউ খেলানো এবং বাইরের দিকের কিনারা তীক্ষ্ণভাবে খাঁজকাটা (dentated) বা বিকীর্ণ। পিছনের ডানায় কোনো প্রান্তিক (merginal) ছোপ দেখা যায় না। উভয় ডানার নিম্নতলে কোস্টা ও বেসাল বা গোড়ার অংশ ঘনভাবে এবং অন্যান্য অংশ হালকাভাবে কমলা-হলুদ আঁশে ছাওয়া। স্ত্রী ও পুরুষ নমুনা প্রায় অনুরূপ। পুরুষ নমুনায় সামনের ডানার উপরিতলে একটি কালচে মার্কা (brand) দেখা যায়। স্ত্রী নমুনায় অনেক ক্ষেত্রে সামনের ডানার উপরিতলে ১বি (1b) শিরামধ্যে (inter- space) ঈষদ পীতাভ ছোপ (buff spot) চোখে পরে। এই প্রজাতি দ্রুত উড়ান বিশিষ্ট। সাধারণতঃ জঙ্গলের ফাঁকা জায়গায় উজ্জ্বল সূর্যকিরণে এদের উড়তে ও পাতায় বা ডালে বসতে দেখা যায়। কম উচ্চতাসম্পন্ন পাহাড়ি জঙ্গলে ফাঁকা জায়গায় ঝর্ণার কিনারে নিচু ঝোপঝাড় ও ডালপালা এদের খুব পছন্দের জায়গা। পাথরের বা মাটির ভিজে ছোপ ও পশু-পাখির বিষ্ঠার উপর এদের প্রায়শই ডানা খুলে বা ভাঁজ করে বসে থাকতে লক্ষ্য করা যায়। স্ত্রী নমুনার দর্শন মেলে কদাচিৎ। Wynter-Blyth, M.A. (1957) Butterflies of the Indian Region, pg 481. Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা ৯৯। আইএসবিএন 978 019569620 2।  "Halpe zema Hewitson, 1877 – Zema Banded Ace"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।  R.K., Varshney; Smetacek, Peter (২০১৫)। A Synoptic Catalogue of the Butterflies of India। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 45। আইএসবিএন 978-81-929826-4-9। ডিওআই:10.13140/RG.2.1.3966.2164।  Kunte, Krushnamegh (২০১৩)। Butterflies of The Garo Hills। Dehradun: Samrakshan Trust, Titli Trust and Indian Foundation of Butterflies। পৃষ্ঠা ৫।  উইকিমিডিয়া কমন্সে জেমা ব্যান্ডেড এক সংক্রান্ত মিডিয়া রয়েছে।
রিদমবক্স (অডিও প্লেয়ার)

রিদমবক্স (ইংরেজি: Rhythmbox) একটি ফ্রি ও ওপেন সোর্স অডিও প্লেয়ার যেটি ডিজিটাল অডিও ফাইল চালায় ও ব্যবস্থাপনা করে। রিদমবক্স জিস্ট্রিমার মিডিয়া ফ্রেমওয়ার্ক ব্যবহার করে গ্নোম ডেস্কটপ পরিবেশের অধীনে কাজ করার জন্যে ডিজাইন করা হয়েছে। তবে অন্য ডেস্কটপ পরিবেশের সাথেও এটি কাজ করে। রিদমবক্স ফেডোরা, উবুন্টু ১২.০৪ এলটিএস সংস্করণ থেকে, এবং ১৮.১ সংস্করণ থেকে লিনাক্স মিন্টের ডিফল্ট অডিও প্লেয়ার। "অ্যাপ/রিদমবক্স - গ্নোম উইকি!"। wiki.gnome.org। সংগ্রহের তারিখ ২৫ ডিসেম্বর ২০১৮।  "১২.৩. রিদমবক্স মিউজিক প্লেয়ার"। docs.fedoraproject.org। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।  "প্রেসাইজপেঙ্গোলিন/টেকনিক্যালওভারভিউ/বেটা২ - উবুন্টু উইকি"। wiki.ubuntu.com। সংগ্রহের তারিখ ২৫ ডিসেম্বর ২০১৮।  উইকিমিডিয়া কমন্সে রিদমবক্স (অডিও প্লেয়ার) সংক্রান্ত মিডিয়া রয়েছে। রিদমবক্স ওয়েবসাইট
রোলান্ড এমেরিখ

রোলান্ড এমেরিখ (জার্মান: Roland Emmerich রোলান্ট্‌ এমেরিশ্য্‌, জন্ম: ১০ই নভেম্বর, ১৯৫৫) একজন জার্মান চলচ্চিত্র পরিচালক, প্রযোজক এবং চিত্রনাট্যকার। তিনি একজন স্বঘোষিত সমকামী এবং এলজিবিটি আন্দোলনের সাথে সরাসরি যুক্ত। ইন্টারনেট মুভি ডেটাবেজে Roland Emmerich (ইংরেজি) Roland Emmerich Producer Profile for The 1 Second Film Centropolis Entertainment
আল আইন ফুটবল ক্লাব

আল আইন ফুটবল ক্লাব (আরবি: نادي العين لكرة القدم; আরবি বর্ণান্তরণ: নাদি আল-আইন) অথবা আল-আইন এফসি অথবা কেবল আল-আইন হচ্ছে একটি পেশাদার ফুটবল দল, যেটি সংযুক্ত আরব আমিরাতের আবুধাবির আল আইন শহরে অবস্থিত। এটি একটি বহু-ক্রীড়াভিত্তিক ক্লাব আল আইন খেলাধুলা এবং সাংস্কৃতিক ক্লাবের (আরবি: نادي العين الرياضي الثقافي) বেশ কয়েকটি খেলাধুলা বিভাগের মধ্যে একটি, যেটি সংক্ষিপ্তভাবে আল আইন এসসিসি নামেও পরিচিত। এই ক্লাবটি আল আইনের খেলোয়াড়, বাহরাইনী গ্রুপ অব এক্সচেঞ্জ স্টুডেন্টস এবং সংযুক্ত আরব আমিরাতে কর্মরত সুদানের সম্প্রদায় দ্বারা প্রতিষ্ঠিত হয়েছিল। আল আইন হচ্ছে সংযুক্ত আরব আমিরাতের সবচেয়ে সফল ক্লাব। ক্লাবটি বেশিরভাগ টুর্নামেন্টের শিরোপা (মোট ৩২টি) নিয়ে দল হিসেবে দ্রুত সারা দেশে জনপ্রিয়তা ও স্বীকৃতি লাভ করেছিল। এপর্যন্ত আল আইন ১৩টি ইউএইএ প্রো-লীগ, ৬টি রাষ্ট্রপতি কাপ, ৩টি ফেডারেশন কাপ, ১টি আরবীয় উপসাগরীয় কাপ, ৫টি সুপার কাপ, ২টি আবুধাবি চ্যাম্পিয়নশিপ কাপ, ১টি যৌথ লীগ কাপ, এমিরাতি-মরক্কো সুপার কাপ, উপসাগরীয় অঞ্চল ক্লাব চ্যাম্পিয়ন্স কাপ এবং এএফসি চ্যাম্পিয়নস লীগ শিরোপ জয়লাভ করেছে। এই ক্লাবটি এএফসি চ্যাম্পিয়নস লীগ জয়ী সংযুক্ত আরব আমিরাতের প্রথম এবং একমাত্র দল। নোট: সকল প্রতিযোগিতায় গোল গণনা করা হয়েছে। "club Foundation3"। alainclub.com। ১ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৪।  "Al Ain look to the future"। Fifa। ২৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।  "40 years of UAE Football"। EmaratAlYoum।  "Al Ain "The Boss" with 58 titles"। EmaratAlYoum।  "Top Scorers"। alainteam.com। ২০ জানুয়ারি ২০০৪ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০১৪।  উইকিমিডিয়া কমন্সে আল আইন ফুটবল ক্লাব সংক্রান্ত মিডিয়া রয়েছে। প্রাতিষ্ঠানিক ওয়েবসাইট ইউএই এবারিয়ান গালফ লীগের ওয়েবসাইটে আল আইন ফুটবল ক্লাব
একাব্বর হোসেন

একাব্বর হোসেন (১২ জুলাই ১৯৫৬ – ১৬ নভেম্বর ২০২১) বাংলাদেশের রাজনীতিবিদ যিনি টাঙ্গাইল-৭ আসনের পরপর চারবার নির্বাচিত সংসদ সদস্য ছিলেন। একাব্বর হোসেন ১২ জুলাই ১৯৫৬ সালে টাঙ্গাইলের মির্জাপুরের পোষ্টকামুরী গ্রামে জন্ম গ্রহণ করেন। তার পিতার নাম ওয়াজউদ্দিন এবং মাতার রেজিয়া বেগম। সরকারী তিতুমীর কলেজে তিনি লেখাপড়া করেন। তিনি ১৯৭৭ সালে ঢাকা বিশ্ববিদ্যালয় থেকে বিএসএস সম্মান ও ১৯৭৮ সালে এমএসএস ডিগ্রী অর্জন করেন। তার স্ত্রী ঝর্ণা হোসেন। এই দম্পতীর এক ছেলে তাহরীম হোসেন সীমান্ত ও দুই মেয়ে। তিনি ছাত্রজীবন থেকে ছাত্রলীগের রাজনীতির সাথে জড়িত হন। ১৯৭৩ সালে সরকারী তিতুমীর কলেজে পড়াকালীন সময়ে কলেজ শাখা ছাত্রলীগের সাধারণ সম্পাদকের দায়িত্ব পালন করেন। পরে ১৯৭৬ সালে ঢাকা বিশ্ববিদ্যালয়ের মহসীন হল শাখা ছাত্রলীগের সাধারণ সম্পাদক এবং ১৯৭৮ সালে একই হল শাখা ছাত্রলীগের সভাপতির দায়িত্ব পালন করেন। তিনি মির্জাপুর উপজেলা কেন্দ্রীয় সমবায় সমিতির তিনবার সভাপতির দায়িত্ব পালন করেন। ১৯৯০ সালে তিনি মির্জাপুর উপজেলা পরিষদের চেয়ারম্যান নির্বাচিত হন। তিনি মির্জাপুর উপজেলা আওয়ামী লীগের সাধারণ সম্পাদকের দায়িত্ব পালন করেন। ২০০১ সালে তিনি অষ্টম জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী হিসেবে টাঙ্গাইল-৭ আসন থেকে সংসদ সদস্য হিসেবে নির্বাচিত হন। পরে ২০০৮, ২০১৪ ও ২০১৮ সালে অনুষ্ঠিত নবম, দশম ও একাদশ জাতীয় সংসদ নির্বাচনে আওয়ামী লীগের প্রার্থী হিসেবে একই আসন থেকে সংসদ সদস্য নির্বাচিত হন। তিনি জাতীয় সংসদে সড়ক পরিবহন ও সেতু মন্ত্রণালয় সম্পর্কিত স্থায়ী কমিটির সভাপতি এবং ভূমি মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। একাব্বর হোসেন ১৬ নভেম্বর ২০২১ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। তাকে পোষ্টকামুরী নিজ গ্রামের বাড়ির পারিবারিক কবরস্থানে সমাহিত করা হয়। "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২১-১২-২৪।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।  "টাঙ্গাইলের সাংসদ একাব্বর আর নেই"। বিডিনিউজ টোয়েন্টিফোর ডটকম। ১৬ নভে ২০২১। ১৬ নভেম্বর ২০২১ তারিখে মূল থেকে আর্কাইভ করা। সংগ্রহের তারিখ ১৬ নভে ২০২১।
শওকত মোমেন শাহজাহান

শওকত মোমেন শাহজাহান (১৯৫১-২০১৪) একজন বাংলাদেশী রাজনীতিবিদ ও সংসদ সদস্য। তিনি টাঙ্গাইল-৮ আসন থেকে চারবার সংসদ সদস্য নির্বাচিত হন। শাহজাহান ১৯৫১ সালে জন্মগ্রহণ করেন। তিনি ময়মনসিংহে বাংলাদেশ কৃষি বিশ্ববিদ্যালয়ে অর্থনীতিতে পড়াশোনা করেন। স্নাতকোত্তরের পর তিনি বাংলাদেশ কৃষি বিশ্ববিদ্যালয়ে লেকচারার হিসেবে কাজ করেন। তিনি সখীপুর আবাসিক মহিলা কলেজের প্রতিষ্ঠাতা ও বাংলাদেশ কৃষি গবেষণা কাউন্সিলের সদস্য। শওকত মোমেন শাজাহান ১৯৮৬ সালে বাংলাদেশ আওয়ামী লীগের প্রার্থী হিসেবে প্রথম সংসদ সদস্য নির্বাচিত হন। এরপর ১৯৯৯ সালে উপনির্বাচন ৮ম সংসদের সংসদ সদস্য নির্বাচিত হন ও ২০০৮ সালে আবার সংসদ সদস্য নির্বাচিত হন। নবম সংসদে তিনি কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি ও মুক্তিযুদ্ধ বিষয়ক মন্ত্রণলায় সম্পর্কিত কমিটির সদস্য হিসেবে দায়িত্ব পালন করেন। ২০১৪ সালে দশম জাতীয় সংসদ নির্বাচনে তিনি বিনা প্রতিদ্বন্দ্বিতায় সংসদ সদস্য নির্বাচিত হন। শওকত মোমেন শাহজাহান ২০১৪ সালের ২০ জানুয়ারি সখীপুরের নিজ বাসভবনে হূদযন্ত্রের ক্রিয়া বন্ধ হয়ে মৃত্যুবরণ করেন। তাকে সখীপুর আবাসিক মহিলা অনার্স কলেজ চত্বরে তার বাবার কবরের পাশে দাফন করা হয়। "১৫৩ আসনে জয়ী যারা"। দৈনিক সমকাল। ৪ জানুয়ারি ২০১৪। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "সংসদ সদস্য শওকত মোমেন শাহজাহান আর নেই"। archive.ittefaq.com.bd। সখীপুর (টাঙ্গাইল)। ২১ জানুয়ারি ২০১৪। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।
রাইনার ভের্নার ফাসবিন্ডার

রাইনার ভের্নার ফাসবিন্ডার (জার্মান: [ˈʁaɪ̯nɐ ˈvɛɐ̯nɐ ˈfasˌbɪndɐ]; ৩১ মে ১৯৪৫ - ১০ জুন ১৯৮২) ছিলেন একজন পশ্চিম জার্মান চলচ্চিত্র নির্মাতা, অভিনেতা, নাট্যকার, মঞ্চ পরিচালক, সুরকার, চিত্রগ্রাহক, সম্পাদক ও প্রাবন্ধিক। তাকে নব্য জার্মান চলচ্চিত্র আন্দোলনের পুরোধা ব্যক্তিত্ব ও অনুঘটক হিসেবে গণ্য করা হয়। তার প্রথম পূর্ণদৈর্ঘ্য চলচ্চিত্র গ্যাংস্টারধর্মী লাভ ইজ কোল্ডার দ্যান ডেথ (১৯৬৯) বার্লিন আন্তর্জাতিক চলচ্চিত্র উৎসবে মিশ্র প্রতিক্রিয়া লাভ করে। তার পরের কর্ম কাৎজেলমাখের (১৯৬৯) সমালোচকদের কাছ থেকে অল্প প্রশংসা লাভ করে এবং মানহাইম-হাইডেলবার্গ আন্তর্জাতিক চলচ্চিত্র উৎসবে প্রদর্শনের পর পাঁচটি বিভাগে পুরস্কৃত হয়। তার পরবর্তী চলচ্চিত্রগুলো হল বিতর্কিত পাইওনিয়ার্স ইন ইঙ্গোলস্টাট (১৯৭১) ও মানুষের অসভ্যতা নিয়ে নির্মিত উইটি (১৯৭১)। তার প্রথম ব্যবসাসফল কাজ হল দ্য মারচেন্ট অব ফোর সিজনস (১৯৭২) এবং আন্তর্জাতিক অঙ্গনে সফল কাজ আলি: ফিয়ার ইটস দ্য সোল (১৯৭৪), দুটি ছবিই সমকালীন সমালোচকদের চোখে সেরা কাজ হিসেবে বিবেচিত। ফাসবিন্ডারের সবচেয়ে সফল কাজ হল দ্য ম্যারিজ অব মারিয়া ব্রাউন (১৯৭৯)। এতে দ্বিতীয় বিশ্বযুদ্ধের ব্যাপ্তির ফলে একজন জার্মান নারীর উত্থান-পতনের চিত্র তুলে ধরা হয়েছে। তার অন্যান্য উল্লেখযোগ্য চলচ্চিত্রসমূহ হল দ্য বিটার টিয়ারস অব পেট্রা ফন কান্ট (১৯৭২), ফক্স অ্যান্ড হিজ ফ্রেন্ডস (১৯৭৫), স্যাটান্‌স ব্রিউ (১৯৭৬), এবং কোয়েরেল (১৯৮২), সবকয়টি চলচ্চিত্র গে ও লেসবিয়ান বিষয়বস্তুর উপর নির্মিত। "Where to begin with Rainer Werner Fassbinder"। ব্রিটিশ ফিল্ম ইনস্টিটিউট (ইংরেজি ভাষায়)। সংগ্রহের তারিখ ২৫ ডিসেম্বর ২০১৮।  ইন্টারনেট মুভি ডেটাবেজে রাইনার ভের্নার ফাসবিন্ডার  (ইংরেজি) ফাইন্ড এ গ্রেইভে রাইনার ভের্নার ফাসবিন্ডার  (ইংরেজি)
গয়েশ্বর চন্দ্র রায়

বাবু গয়েশ্বর চন্দ্র রায় বাংলাদেশের একজন রাজনীতিবিদ ও সাবেক প্রতিমন্ত্রী। তিনি বাংলাদেশ জাতীয়তাবাদী দলের (বিএনপি) সর্বোচ্চ নীতিনির্ধারণী ফোরাম ‘স্থায়ী কমিটির’ একজন সদস্য হিসেবে দায়িত্ব পালন করছেন। গয়েশ্বর চন্দ্র রায় ১৯৫১ সালের ১ নভেম্বর ঢাকার কেরাণীগঞ্জে জন্মগ্রহণ করেন। তার পিতার নাম জ্ঞানেন্দ্র চন্দ্র রায় ও মাতার নাম সুমতি রায়। গয়েশ্বর চন্দ্র রায় ছাত্রজীবনে প্রগতিশীল রাজনীতির সাথে যুক্ত ছিলেন। ১৯৭৮ সালে বাংলাদেশ জাতীয়তাবাদী যুবদল গঠিত হলে তিনি যুবদলে যোগদান করেন। পরবর্তীতে যুবদলের সাধারণ সম্পাদকের দায়িত্ব পালন করেন। ১৯৯১ সালে পঞ্চম জাতীয় সংসদ নির্বাচনে বিজয়ী হয়ে বিএনপি সরকার গঠন করার পর তিনি টেকনোক্র্যাট কোটায় তৎকালীন পরিবেশ ও বন মন্ত্রণালয়ের (বর্তমান পরিবেশ, বন ও জলবায়ু পরিবর্তন মন্ত্রণালয়) প্রতিমন্ত্রীর দায়িত্ব পান। এরপর তিনি বিএনপির যুগ্ম মহাসচিব ও পরবর্তীতে স্থায়ী কমিটির সদস্য মনোনীত হন। ২০০৮ সালে নবম জাতীয় সংসদ নির্বাচনে প্রথমবারের মত গয়েশ্বর ঢাকা-৩ আসন থেকে বিএনপির মনোনয়নে জাতীয় সংসদ নির্বাচন করে ৭৮,৮১০ ভোট লাভ করেন এবং আওয়ামী লীগের নসরুল হামিদের কাছে পরাজিত হন। ২০১৮ সালে একাদশ জাতীয় সংসদ নির্বাচনে তিনি পুনরায় একই আসন থেকে বিএনপির মনোনয়ন লাভ করেন। "Election Commission Bangladesh: Candidate Disclosure"। IIS Windows Server। ২৫ জুন ২০০৯। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৫ ডিসে ২০১৮।  "গয়েশ্বরকে নিয়ে একাট্টা বিএনপি"। সমকাল। ১৮ ডিসে ২০১৮। ২৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসে ২০১৮।  "দেখে নিন পূর্ববর্তী ফলাফল"। বিবিসি বাংলা। ১৮ ডিসে ২০১৮। সংগ্রহের তারিখ ২৫ ডিসে ২০১৮।  "একাদশ সংসদ নির্বাচন - সমকাল"। সমকাল। ১৮ ডিসে ২০১৮। ১৩ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৫ ডিসে ২০১৮।  "গয়েশ্বর চন্দ্র রায়"। প্রথম আলো। ১০ নভে ২০১৮। সংগ্রহের তারিখ ২৫ ডিসে ২০১৮। [স্থায়ীভাবে অকার্যকর সংযোগ]
গুনজা, ক্রোয়েশিয়া

গুনজা হলো ক্রোয়েশিয়ায় অবস্থিত একটি গ্রাম। ২০১১ সালের আদমশুমারি অনুযায়ী, এর জনসংখ্যা ছিল ৪,২৬৭ জন। যাদের ৫৭.১৩% ক্রোয়াট, ৩৪.৬৯% বসনিয়াক, এবং ৩.৩২% সার্ব বলে নিজেদের ঘোষণা দিয়েছে। বসনিয়ায় যুদ্ধের সময় ব্রকোর বহু মুসলিম এবং ক্রোয়াট অধিবাসী গুনজায় আশ্রয় নেয়। গুনজায় একটি মসজিদ আছে, যা ক্রোয়েশিয়ার স্বল্পসংখ্যক মসজিদগুলোর একটি। ১৮ শতকে পূর্ব বসনিয়া থেকে আগত লোকদের মাধ্যমে এখানে বসতি গড়ে উঠেছিল। ২০১৪ সালে দক্ষিণ-পূর্ব ইউরোপে বন্যায় গুনজা মারাত্মকভাবে ক্ষতিগ্রস্ত হয়। বন্যার ফলে আনুমানিক €৫০ মিলিয়ন ইউরোর সম্পত্তি বিনষ্ট হয়। "Soup kitchen opened in flood-hit Gunja municipality"। জুন ২৮, ২০১৪। ডিসেম্বর ১৫, ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।  "U GUNJI ŠTETA PREKO 50 MILIJUNA EURA 'Radujem se što će država obnoviti sve stradale objekte'" (Croatian ভাষায়)। HINA। জুন ১১, ২০১৪। সংগ্রহের তারিখ ১৫ ডিসেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)
উল্‌ম গির্জা

উল্‌ম গির্জা বেলেন-উল্টেমেগ্গ (জার্মানি) রাজ্য উলম শহরে অবস্থিত একটি লুথারান গির্জা। বার্সেলোনা স্পেনের সাগরদা ফ্যামিলিয়া শেষ হওয়ার আগ পর্যন্ত এটিই বিশ্বের সবচেয়ে লম্বা স্থাপন ছিলো এবং বিংশ শতাব্দীর পূর্বে নির্মিত ৫ম তম লম্বা কাঠামো যার উচ্চতা ছিলো ১৬১.৫ মিটার (৫৩০ ফুট)। প্যারিশের বাইরের শহর উলমের প্রধান ফটকটিতে নির্মান করা হয়েছিল উ্লম গির্জা ১৪ শতাব্দীর সংঘর্ষে শহরটির নাগরিকদের জন্য এটি সমস্যায় হয়েছিল যা শহরটির চার্লস চতুর্থ চতুর্থাংশের অবরোধের দ্বারা উলুমের সাথে জড়িত ছিল। এই প্যারিশ গির্জাটি ৮১৩ সালে শেরলেমেনের রেইসেনাউও মঠের অধীনস্থ ছিল এবং উলমের সংখ্যাগরিষ্ঠরা শহরের দেয়ালের ভিতরে একটি নতুন স্বাধীন গির্জার স্থাপন করতে চেয়েছিলেন। এদিকে শহরের প্রায় ১০,০০০ জন বাসিন্দারা নিজেরাই নির্মাণের জন্য অর্থায়ন করার সিদ্ধান্ত নিয়েছিলো। ১৩৭৭ সালের ১৩ই জুন উ্লমের মেয়র লুডভিগ ক্রাফ্ট নতুন গির্জার প্রথম ভিত্তি প্রস্তর স্থাপন করেছিলেন। এই চার্চের নকশা তৈরী করেছিলেন হিউচরিচ পালার, যিনি শ্বাভিচ জিমুন্ডের হোলি ক্রস মিনস্টারের স্থপতি। প্রথম পরিকল্পনা ছিল প্রশস্ত হোল্ড গির্জার, প্রশস্ত এবং প্রায় কেন্দ্রীয় নৌপথের মতো উচ্চতর, দক্ষিণে একটি প্রধান স্পিয়ার এবং সিঙ্গার (২৯ মিটার (৯৫ ফুট) দীর্ঘ এবং ১৫ মিটার (৪৯ ফুট) প্রশস্ত। কেন্দ্রীয় ভবন, অভয়ারণ্য পূর্ব দিকে চিত্র পরিবর্তিত পরিকল্পনার কারণে নাভি সিংগার এবং aisles চেয়ে অনেক বেশি। উত্তর পার্শ্ব একটি অতিরিক্ত ধাম দ্বারা দুই পাশ বিভক্ত। ১৬৪৩ সালে উল্ম গির্জা ১৮৫৪ সালে উলম গির্জা ১৮৮৭ সালের ছবি ২০১৪ সালে উলম গির্জা ছবি "Herzlich Willkommen in der Münstergemeinde Ulm" [Welcome to the Münster community of Ulm] (German ভাষায়)। সংগ্রহের তারিখ ২৭ সেপ্টেম্বর ২০১৮। উদ্ধৃতি শৈলী রক্ষণাবেক্ষণ: অচেনা ভাষা (link) Oggins, Robin O. (২০০০)। "Cathedrals"। Sterling Publishing Company, Inc.। পৃষ্ঠা 82। আইএসবিএন 978-1567993462। সংগ্রহের তারিখ ২৭ সেপ্টেম্বর ২০১৮।  City of Ulm: Ulmer Geschichte(n) - Die Ulmer Sammlung 1230–1808 ওয়েব্যাক মেশিনে আর্কাইভকৃত ৪ মার্চ ২০১৬ তারিখে "Pee problem eroding world's tallest church"। BBC News। London। ২৪ অক্টোবর ২০১৬। সংগ্রহের তারিখ ২৪ অক্টোবর ২০১৬।  Connor, Richard (২৩ অক্টোবর ২০১৬)। "Ulm kicks up a fuss over urination threat to world's tallest church"। Deutsche Welle News।  Dowd, Katie (২৪ অক্টোবর ২০১৬)। "World's tallest church being eroded by peeing, vomiting vandals"। San Francisco Chronicle। সংগ্রহের তারিখ ২৭ সেপ্টেম্বর ২০১৮।
বড়কুঠি

বড়কুঠি বাংলাদেশের রাজশাহী অঞ্চলের সর্বপ্রাচীন ইমারত। সুনির্দিষ্টভাবে এই ইমারতের নির্মাণকাল নির্ধারণ করা না গেলেও বিভিন্ন সূত্রের বিচারে এর নির্মাণকাল অষ্টাদশ শতাব্দীর প্রথমার্ধে বলে ধারণা করা হয়। এটি প্রথমে ওলন্দাজ বা ডাচদের ব্যাবসাকেন্দ্র ছিল। ঊনবিংশ শতাব্দীর প্রথম দিকে ডাচরা ভারতে তাদের কর্মকাণ্ড গুটিয়ে নেওয়ার সিদ্ধান্ত নেয় এবং ১৮১৪ সালে ইংরেজদের সাথে একটি চুক্তি করে বড়কুঠিসহ ভারতের সকল বাবসা কেন্দ্র ইস্ট ইন্ডিয়া কোম্পানিকে হস্তান্তর করে। বড়কুঠির দায়িত্ব গ্রহণ করে ১৮৩৩ সাল পর্যন্ত তারা এটিকে তাদের বাণিজ্যিক কেন্দ্র হিসাবে ব্যবহার করে। ১৯৫৩ সালে রাজশাহী বিশ্ববিদ্যালয় প্রতিষ্ঠিত হওয়ার পর এই বড়কুঠি এর প্রথম প্রশাসনিক ভবন হিসাবে ব্যবহার করা হয়। বড়কুঠি সাহেব বাজার এবং রাজশাহী কলেজের দক্ষিণে এবং পদ্মা নদীর উত্তর পাড়ে অবস্থিত। ইষ্টক নির্মিত এবং সমতল ছাদ বিশিষ্ট এই ইমারতটি আঠারো শতকের প্রথমার্ধে (১৭২৫ সনের পূর্বে) ওলন্দাজ রেশম ব্যবসায়ীদের নির্মিত এক উল্লেখযোগ্য কীর্তি। কুঠিটির বহির্ভাগ এর দৈর্ঘ্য ২৪ মিটার (৮২-০) এবং প্রস্থ ১৭.৩৭ (৬৭-০)। দ্বিতল বিশিষ্ট এই ইমারতটি বিভিন্ন আয়তনের মোট ১২ টি কক্ষে বিভক্ত। দ্বিতলে একটি সভাকক্ষসহ ৬টি কক্ষ আছে। কেন্দ্রস্থলে অবস্থিত পূর্ব-পশ্চিমে ৯.৬০ মিটার এবং উত্তর-দক্ষিণে ৬.৩০ মিটার আয়তন বিশিষ্ট আয়তাকার সভাকক্ষের উত্তর ও দক্ষিণ দিকে একটি করে বারান্দা (উত্তরের বারান্দা ৯.৬০ ও ৫.৮৫ মিটার এবং দক্ষিণের বারান্দা ৯.১৮ ও ৫.৮৫ মিটার আয়তন বিশিষ্ট) এবং কক্ষের পশ্চিমদিকে দুটি এবং পূর্ব দিকে এক সারিতে তিনটি কক্ষ বিদ্যমান। প্রকৃতপক্ষে ওলন্দাজ বাবসায়িরা জরুরী সময়ে ইমারতটি দুর্গ হিসাবে ব্যবহার করত। এজন্য ইমারতের ছাদে এবং নিচে বেশকটি কামান শত্রুদের মোকাবেলার জন্য প্রস্তুত থাকত। ১৮৩৩ সালে এটি ইস্ট ইন্ডিয়া কোম্পানির দখলে আসলে কামানগুলো অন্যত্র সরিয়ে নেওয়া হয়। এখানকার তিনটি পুরাতন কামান এখনও রাজশাহী পুলিশ লাইন এ সংরক্ষিত আছে। "ডাচ্ প্রতিনিধিদলের রাজশাহীর বড়কুঠি পরিদর্শন"। দৈনিক প্রথম আলো। ঢাকা। ২০১১-০১-২৯। ২০১৯-০৯-০৩ তারিখে মূল থেকে আর্কাইভ করা। সংগ্রহের তারিখ ২০১৫-০২-২৭।  "সর্ব প্রাচীন ভবন বড়কুঠি"। erajshahi.gov.bd। ২০১৫-০২-২৭ তারিখে মূল থেকে আর্কাইভ করা। সংগ্রহের তারিখ ২০১৫-০২-২৭।  মিছের, কাজী মোহাম্মদ (১৯৬৫)। রাজশাহীর ইতিহাস ১ম খন্ড। বগুড়া: কাজী প্রকাশনী।  |সংগ্রহের-তারিখ= এর |ইউআরএল= প্রয়োজন (সাহায্য) "রাজশাহীর নীলকুঠি হেরিটেজ নয়, হচ্ছে পুলিশ ফাঁড়ি!"। banglanews24.com। ঢাকা। ২০১৪-০৮-০৩। সংগ্রহের তারিখ ২০১৫-০২-২৭।  বরেন্দ্রের বাতিঘর - অগ্রযাত্রার ৩ বছর - রাজশাহী সিটি কর্পোরেশন